ສະຫະລັດ ເປັນເຈົ້າພາບ ຈັດກອງປະຊຸມທຸລະກິດ ອິນໂດ-ປາຊິຟິກ ໃນລາວ
ເອກອັກຄະລັດຖະທູດ ສະຫະລັດ ທ່ານເຮມອນ ກ່າວວ່າ “ສະຫະລັດ ອາເມຣິກາ ໄດ້ໃຫ້ບູລິມະສິດສູງກ່ຽວກັບການລົງທຶນ ຂອງອາເມຣິກາ ທີ່ມີຄຸນະພາບສູງ ໃນພາກພື້ນອິນໂດ-ປາຊີຟິກ.
ສະຖານທູດສະຫະລັດ ປະຈຳ ສປປ ລາວ ທີ່ນະຄອນຫຼວງວຽງຈັນໄດ້ຈັດກອງປະຊຸມຂຶ້ນໃນວັນທີ 29 ຕຸລາ ເຊິ່ງມີຜູ້ເຂົ້າຮ່ວມຈາກລັດຖະບານ ເອກະຊົນ ແລະ ພາກສ່ວນທີ່ບໍ່ຫວັງຜົນກຳໄລ ເຊິ່ງກອງປະຊຸມດັ່ງກ່າວ ຖືກຈັດຂຶ້ນຄຽງຄູ່ກັບກອງປະຊຸມການດຳເນີນທຸລະກິດໃນພາກພື້ນອິນໂດ-ປາຊີຟິກ ປະຈຳປີ 2020 ທີ່ຈັດຂຶ້ນ ຢູ່ນະຄອນຫຼວງຮາໂນ່ຍ ປະເທດຫວຽດນາມ ກອງປະຊຸມທີ່ນະຄອນຫຼວງວຽງຈັນ ປະກອບມີການເບິ່ງຖ່າຍທອດສົດ ກ່ຽວກັບຫົວຂໍ້ການເຮັດທຸລະກິດໃນພາກພື້ນອິນໂດ-ປາຊີຟິກ ຈາກ ກອງປະຊຸມທີ່ນະຄອນຫຼວງຮາໂນ່ຍ ແລະ ການສົນທະນາກ່ຽວ ກັບການເຮັດທຸລະກິດໃນ ສປປ ລາວໂດຍສະເພາະ ທ່ານ ປອ ປີເຕີ ເຮມອນ ເອກອັກຄະລັດຖະທູດສະຫະລັດອາເມຣິກາ ໄດ້ໃຫ້ກຽດເປັນປະທານໃນກອງປະຊຸມດັ່ງກ່າວ ຜູ້ເຂົ້າຮ່ວມໄດ້ວິເຄາະ ໂອກາດດ້ານການຄ້າ ແລະ ການລົງທຶນສາກົນ ຊ່ວງຫຼັງວິກິດການ ໂຄວິດ-19 ໃນ ສປປ ລາວ ໃຫ້ແກ່ທຸລະກິດອາເມຣິກາ ແລະ ສາກົນ ທ່ານເອກອັກຄະລັດຖະທູດ ເຮມອນ ກ່າວວ່າ “ສະຫະລັດ ອາເມຣິກາ ໄດ້ໃຫ້ບູລິມະສິດສູງກ່ຽວກັບການລົງທຶນຂອງ ອາເມຣິກາ ທີ່ມີຄຸນະພາບສູງ ໃນພາກພື້ນ ອິນໂດ-ປາຊີຟິກ ພວກເຮົາຈະສືບຕໍ່ ເຮັດວຽກຮ່ວມກັບ ລັດຖະບານລາວ ແລະ ພາກເອກະຊົນ ເພື່ອສ້າງສະພາບແວດລ້ອມ ທີ່ເອື້ອອຳນວຍຕໍ່ການເຮັດທຸລະກິດ ແລະ ສະໜັບສະໜູນເວທີການສົນທະນາປຶກສາຫາລື ລະຫວ່າງພາກລັດ ແລະ ເອກະຊົນແບບໂປ່ງໃສຍິ່ງຂຶ້ນເຊິ່ງຈະມີຜົນປະໂຫຍດໃຫ້ແກ່ການສ້າງໂອກາດໃຫ້ແກ່ບັນດານັກລົງທຶນຕ່າງປະເທດ ລວມທັງບໍລິສັດຂອງອາເມຣິກາ ເພື່ອປະກອບ ສ່ວນເຂົ້າໃນການພັດທະນາເສດຖະກິດ - ສັງຄົມ ໃນ ສປປ ລາວ ” ສະຫະລັດອາເມຣິກາ ໄດ້ລົງທຶນໃນພາກພື້ນອິນໂດ-ປາຊີຟິກຫຼາຍທີ່ສຸດໃນໂລກ ໃນປີ 2019 ຈຳນວນການລົງທຶນສະສົມໂດຍກົງຂອງ ສະຫະລັດອາເມຣິກາໃນພາກພື້ນນີ້ມີມູນຄ່າຫຼາຍກ່ວາ 955 ຕື້ໂດລາ ເຊິ່ງຫຼາຍກ່ວາທົບເຄິ່ງນັບຕັ້ງແຕ່ປີ 2007 ເຊິ່ງອາຊຽນແມ່ນຈັດຢູ່ໃນອັນດັບຕົ້ນໆ ທີ່ມີການລົງທຶນດັ່ງກ່າວ ໂດຍການລົງທຶນສະສົມທັງໝົດຫຼາຍກ່ວາ 338 ຕື້ໂດລາ ໃນປີທີ່ຜ່ານມາ ໃນຂະນະທີ່ສົນທະນາທາງໃກກັບບັນດາເອກອັກຄະລັດຖະທູດສະຫະລັດອາເມຣິກາ 4 ທ່ານຈາກບັນດາປະເທດລຸ່ມແມ່ນໍ້າຂອງ ທ່ານເອກອັກຄະລັດຖະທູດ ເຮມອນ ຍັງໄດ້ເນັ້ນໃຫ້ເຖິງທີ່ຕັ້ງຂອງ ສປປ ລາວ ແລະ ປະຊາກອນທີ່ໜຸ່ມນ້ອຍ ເຊິ່ງເຮັດໃຫ້ ສປປ ລາວ ສາມາດເຂົ້າຫາຕະຫຼາດທົ່ວພາກພື້ນໄດ້ແບບມີຍຸດທະສາດ ສິ່ງເຫຼົ່ານີ້ແມ່ນຜົນດີທີ່ ສປປ ລາວ ສາມາດຜັກດັນເພື່ອດຶງດູດເອົານັກລົງທຶນຕ່າງປະເທດທີ່ຫຼາກຫຼາຍ ແລະ ມີຄຸນະພາບສູງ ບັນດາສຳມະນາກອນຍັງໄດ້ຊີ້ໃຫ້ເຫັນເຖິງໂອກາດໃນການສົ່ງອອກສິນຄ້າ ຈາກ ສປປ ລາວ ໄປສູ່ອາເມຣິກາ, ເຊິ່ງໄດ້ເພີ່ມຂຶ້ນ 240 ເປີເຊັນ ນັບແຕ່ປີ 2009 ສະຫະລັດອາເມຣິກາ ແລະ ບັນດາເພື່ອນຮ່ວມງານຈາກພາກພື້ນ ແມ່ນໄດ້ຮ່ວມມືກັນພາຍໃຕ້ຫຼັກການທີ່ວ່າ ການຄ້າທີ່ເສລີ ທ່ຽງທຳ ແລະຕ່າງຝ່າຍຕ່າງໄດ້ຮັບ ຜົນປະໂຫຍດ ສະພາບແວດລ້ອມການດຳເນີນທຸລະກິດແບບເປີດກ້ວາງ ນະໂຍ ບາຍທີ່ມີການສົ່ງເສີມນະວັດຕະກຳໃໝ່ ແລະການປົກຄອງທີ່ໂປ່ງໃສ ແມ່ນເປົ້າ ໝາຍທີ່ພວກເຮົາມີຮ່ວມກັນ ເຊິ່ງຈະປະສົບຜົນໄດ້ໂດຍຜ່ານການຮ່ວມມືແບບຍືນ ຍົງ ແລະມີຄວາມໝາຍ ການພັດທະນາແບບມີນະວັດຕະກຳ ຍືນຍົງ ທົ່ວພາກ ພື້ນ ຈະມີຄວາມສຳຄັນຕໍ່ການຈະເລີນເຕີບໂຕຂອງເສດຖະກິດໂລກໃນສະຕະວັດທີ 21 ພາຍໃຕ້ຄວາມມຸ່ງໝັ້ນຂອງ ສະຫະລັດ ອາເມຣິກາ ໃນການຂະຫຍາຍໂອກາດ ແລະ ຄວາມຈະເລີນຮຸ່ງເຮືອງ ໃນ ສປປ ລາວ ສະຫະລັດອາເມຣິກາຍັງໄດ້ໃຫ້ການສະໜັບສະໜູນຫຼາຍໂຄງການ ເພື່ອປັບປຸງວຽກງານສາທາລະນະສຸກ ແລະ ການສຶກສາ ການພັດທະນາເສດຖະກິດແບບໂປ່ງໃສ ແລະການປົກ ຄອງລັດດ້ວຍກົດໝາຍ